Bestyrelsens Beretning for 2022.

Det er den 3. beretning, som jeg holder som formand.

I 2022 har vi holdt 5 bestyrelsesmøder. Der har også været holdt 2 bestyrelsesmøder, og et repræsentantskabsmøde i Sønderborg vandråd, Ejvind sidder i Vandrådets bestyrelse.

Generalforsamlingen i Vandsamarbejdet for Sønderborg Kommune blev holdt den 17. november, fra SØV deltog Bjarne, Ejvind var desværre forhindret Vandsamarbejdet kører endnu, det skulle have været udfaset her i løbet af 2023, men da langt fra alle indsatsplaner er lavet, og sandsynligvis ikke bliver det i dette år, vil der blive opkrævet kontingent til dette arbejde også i 2024. Vandsamarbejdet fortsætter til alle indsatsplaner er lavet og afsluttet.

I 2022 fik vi 8 nye tilslutninger i Havmose, Kettingskov udover 2 sommerhuse i Skovmosen, hvor arbejdet blev udført i 2022, men tilslutningen var betalt for flere år siden.

I 2022 oppumpede vi 326.149 m3 vand, 13.000 mindre end i 2021, eget forbrug til filterskylning m.m. 1421, vi har solgt 1803 m3 til Kegnæs, vi har sendt 322.925 m3 ud til forbrugerne. Vi har solgt 301141 m3, det er næsten 10.000 mindre end i 2021. Det giver så et spild på 21784 m3 svarende til 6,7%, det er 0,7% lavere end i 2021. Det ser ud fint ud, for udover spild på grund af brud, så indeholder det også den mængde vand, som bliver brugt til at gennemskylle rørene med. Det sker engang imellem på nogen bestemte steder, og især efter et større brud et eller andet sted på rørsystemet.

Vi havde sidste år 13 brud på ledningsnettet store som små, 12 gange blev vores rørsystem gravet over, 11 hvor det var en ventil i målerbrønd og 4 stophaner. I Majbølhøj var der en gammel pumpestation, som ikke længere var i brug, den fik vi fjernet. Vi måtte også omlægge 400 m rørledning i forbindelse med en solcelle park i Lille Mommark. Vi måtte også omlægge en del af hovedledningen ved Sarup da der skulle bygges et nyt hus på grunden Sarupvej 30. I 2021 afslørede vi 30 lækager hos forskellige andelshavere, det største antal vi har haft på et år, og det var alt fra dryppende vandhaner over løbende toiletter til brud på andelshavernes egne rørsystemer.

Får man et brud, eller er der mistanke om et brud, er det bedste, man kan gøre, kontakte Vandforsyningens personale så finder de ud af, hvad der skal gøres. Viser det sig, at der har været et større udslip, så er der mulighed for at få kompensation for udslippet, der skal dog opfyldes forskellige betingelser som:

* Det skal være et skjult brud.
* Det må ikke kunne takteres som groft og uforsvarlig (fx at man kan høre, at der løber vand i kloak eller bæk).
* Derudover er der en selvrisiko, som er andelshaverens normal forbrug + 300m3.

Disse regler er nationale, det er jo også forsyningerne i kommunerne som fx Sønderborg Forsyning, som skal have den største del af m3 prisen nemlig vandafledningens afgiften.

For første gang i lang tid vil vi ikke tale om det nye vandværk.

De nye forbrugsmålere er bestilt ved Kamstrup, de første 100 er kommet, og resten bliver leveret løbende indtil oktober, hvor de sidste bliver leveret. Målerne bliver monteret i løbet af 2023. Alle andelshaverne er blevet orienteret, og man vil blive kontaktet igen, når det bliver de enkelte andelshavers tur. Det er Bred VVS i Kruså der skifter målerne, de skal have ca 1/3 af, hvad de andre skulle have. Vi forventer os rigtig meget af de nye målere, idet de kan lytte ud i systemet, og sammen med et avanceret PC program kan de givet et godt bud på, hvor der er et brud, så vi kan få spild% ned under 5%.

Da det nye aflæsningssystem kører ved hjælp af teleselskabernes net, forventer vi, at vi vil komme i kontakt med alle andelshavernes målere, og ikke som det er i dag, at vi kun har kontakt med 80 til 90 %, så vi på den måde kan give alle den samme service.

Vi har brugt meget tid i bestyrelsen på at tale om solceller, vi havde jo næsten en aftale med Sydjysk Eltekniq i Sarup, men på grund af tiden med at få tilladelserne (vi fik dem i maj måned sidste år) ønskede Sydjysk Eltekniq at revurdere deres tilbud. Vi blev så enige om, at begge parter så var frit stillet, hvorfor vi igen søgte 3 firmaer om et tilbud. Det fik vi, og det blev TA-Elteknik Øst Aps, som gav det bedste tilbud. Som i sikkert har set er de monteret.

Fremtiden.

Ja først skal vi have sat aflæsningssystemet i gang, derefter kan vi gå i gang med at se på vores fordelingsnet både med hensyn til nettet men også overvågning af det, på samme måde som vi overvåger andelshavernes installationer.

Til slut tak til min bestyrelse for det gode samarbejde vi har, selv om vi er mange, så er vi enige om, hvad vores mål er: Først og fremmest godt drikkevand og derefter så billigt som muligt. Selvom vi er mange, så synes jeg at det fungerer rigtig godt og positivt med mange gode input, så tingene bliver vendt - og set fra mange sider. Så som jeg ser det, er det en fordel for SØV, og dermed for andelshaverne.

Også en stor tak til vores 3 ansatte for jeres store engagement i udviser, og den omhyggelighed hvormed i udfører arbejdet, samt jeres gode måde at være på.

Tak til alle for jeres interesse i SØV. **TAK**.